# Den Europæiske Unions C 127A/24.

| | ISSN 1725-2393 |
| --- | --- |
| Den Europæiske Unions
  Tidende | C 127A |
| | |
| Dansk udgave | Meddelelser og oplysninger | 51. årgang24. maj 2008 |

ISSN 1725-2393

Den Europæiske Unions

Tidende

C 127A

Dansk udgave

Meddelelser og oplysninger

51. årgang24. maj 2008

---

| Informationsnummer | Indhold | Side |
| --- | --- | --- |
| | V   Udtalelser |
| | ADMINISTRATIVE PROCEDURER |
| | Kommissionen |
| 2008/C 127A/01 | Generaldirektoratet for Det Fælles Forskningscenter — søger en vicegeneraldirektør (lønklasse AD15) — Bruxelles (jf. personalevedtægtens artikel 29, stk. 2) — KOM/2008/10071 | 1 |

Informationsnummer

Indhold

Side

V   Udtalelser

ADMINISTRATIVE PROCEDURER

Kommissionen

2008/C 127A/01

Generaldirektoratet for Det Fælles Forskningscenter — søger en vicegeneraldirektør (lønklasse AD15) — Bruxelles (jf. personalevedtægtens artikel 29, stk. 2) — KOM/2008/10071

1

| DA | |
| --- | --- |

DA

---

V Udtalelser

ADMINISTRATIVE PROCEDURER

Kommissionen

| 24.5.2008 | DA | Den Europæiske Unions Tidende | CA 127/1 |
| --- | --- | --- | --- |

24.5.2008

DA

Den Europæiske Unions Tidende

CA 127/1

---

Generaldirektoratet for Det Fælles Forskningscenter

søger en vicegeneraldirektør (lønklasse AD15) — Bruxelles

(jf. personalevedtægtens artikel 29, stk. 2)

KOM/2008/10071

(2008/С 127 А/01)

Kommissionen søger en vicegeneraldirektør til Generaldirektoratet for Det Fælles Forskningscenter.

Hvem er vi?

Det Fælles Forskningscenter yder videnskabelig og teknisk rådgivning og støtte hovedsageligt til politiske beslutningstagere i de andre generaldirektorater vedrørende alt lige fra planlægning af politikker til overvågning af deres gennemførelse. Det er opdelt i 7 forskningsinstitutter, som er beliggende 5 forskellige steder i Europa. Hovedkontoret ligger i Bruxelles. Centret har 2 650 ansatte og et årligt driftsbudget på 340 mio. EUR. De vigtigste kompetenceområder er fødevarer, kemikalier og sundhed, miljø og bæredygtighed, nuklear sikkerhed og horisontale aktiviteter som f.eks. referencematerialer og målinger, teknisk fremtidsforskning, offentlig sikkerhed og bedrageribekæmpelse.

Hvad kan vi tilbyde?

Stillingen som vicegeneraldirektør med ansvar for at bistå generaldirektøren med at lede organisationen, definere Forskningscentrets overordnede strategi og fremme forbindelser med interessenter og kunder, særligt blandt Kommissionens generaldirektorater. Han eller hun forventes blandt andet at skulle definere, gennemføre samt stå for den overordnede forvaltning af kerneområder inden for Forskningscentrets ikke-nukleare aktiviteter.

Hvem søger vi?

Ansøgere, der har:

| — | dokumenteret ledelseserfaring på seniorplan, herunder direkte ansvar for et betydeligt antal ansatte og budgetter helst i en videnskabelig organisation eller inden for en politisk enhed under et for Forskningscentret relevant område |
| --- | --- |

—

dokumenteret ledelseserfaring på seniorplan, herunder direkte ansvar for et betydeligt antal ansatte og budgetter helst i en videnskabelig organisation eller inden for en politisk enhed under et for Forskningscentret relevant område

| — | en videnskabelig uddannelse på højt niveau (ph.d. eller tilsvarende erfaring) og en række tilfredsstillende resultater inden for et fagområde, der er relevant for Forskningscentret, helst naturvidenskab, miljø eller kemi |
| --- | --- |

—

en videnskabelig uddannelse på højt niveau (ph.d. eller tilsvarende erfaring) og en række tilfredsstillende resultater inden for et fagområde, der er relevant for Forskningscentret, helst naturvidenskab, miljø eller kemi

| — | godt kendskab til Den Europæiske Unions relevante politikker og generaldirektorater |
| --- | --- |

—

godt kendskab til Den Europæiske Unions relevante politikker og generaldirektorater

| — | særdeles gode samarbejdsevner og evnen til at tage beslutninger, kommunikere og forhandle. |
| --- | --- |

—

særdeles gode samarbejdsevner og evnen til at tage beslutninger, kommunikere og forhandle.

Ansøgerne skal:

| 1) | have en universitetseksamen, der giver adgang til ph.d-studier |
| --- | --- |

1)

have en universitetseksamen, der giver adgang til ph.d-studier

| 2) | have mindst 15 års erhvervserfaring efter afsluttet uddannelse og på samme niveau som den krævede uddannelse; erfaringen skal stamme fra beskæftigelse inden for et relevant område. Heraf skal mindst 5 år stamme fra en ledelsesfunktion på højt plan (1) |
| --- | --- |

2)

have mindst 15 års erhvervserfaring efter afsluttet uddannelse og på samme niveau som den krævede uddannelse; erfaringen skal stamme fra beskæftigelse inden for et relevant område. Heraf skal mindst 5 år stamme fra en ledelsesfunktion på højt plan (1)

| 3) | have et grundigt kendskab til et af EU's officielle sprog og et tilfredsstillende kendskab til et andet af disse sprog. (Ansøgerne gøres opmærksom på, at udvælgelsesproceduren kun finder sted på engelsk, fransk eller tysk. Da dette kan være en fordel for indfødte sprogbrugere, vil disse også blive prøvet i et eller flere andre sprog) |
| --- | --- |

3)

have et grundigt kendskab til et af EU's officielle sprog og et tilfredsstillende kendskab til et andet af disse sprog. (Ansøgerne gøres opmærksom på, at udvælgelsesproceduren kun finder sted på engelsk, fransk eller tysk. Da dette kan være en fordel for indfødte sprogbrugere, vil disse også blive prøvet i et eller flere andre sprog)

| 4) | være statsborgere i en af EU-medlemsstaterne. |
| --- | --- |

4)

være statsborgere i en af EU-medlemsstaterne.

Uafhængighed og erklæring om interesser

Ansøgerne skal bekræfte, at de er rede til at afgive en erklæring om at handle uafhængigt i offentlighedens interesse og redegøre for eventuelle forhold, som kunne påvirke deres uafhængighed.

Udnævnelse og ansættelsesvilkår

Kommissionen besætter stillingen som vicegeneraldirektør i henhold til de gældende udvælgelses- og ansættelsesprocedurer. Et mindre antal ansøgere vil efter en første udvælgelse blive indkaldt til en samtale med Kommissionens Rådgivende Udvalg for Udnævnelser, og en vurdering vil blive foretaget af et eksternt personalerekrutteringsfirma. Løn- og ansættelsesvilkår fastsættes i overensstemmelse med personalevedtægtens bestemmelser for De Europæiske Fællesskabers tjenestemænd i lønklasse AD15. Der gøres opmærksom på, at i henhold til personalevedtægten skal alt nyt personale gennemgå en prøvetid på ni måneder.

Ligestilling

Den Europæiske Union fører en aktiv ligestillingspolitik.

Ansøgningsprocedure

Der opslås samtidig en række ledige stillinger som overordnede tjenestemænd. Ansøgere, der ønsker at søge mere end en af de ledige stillinger, skal indgive en særskilt ansøgning for hver af de stillinger, han eller hun måtte ønske at søge.

Inden ansøgningen indgives, bør det nøje kontrolleres, om alle udvælgelseskriterierne er opfyldt, især hvad angår eksamensbevis og erhvervserfaring.

Interesserede bedes registrere sig på internettet via netstedet: http://ec.europa.eu/dgs/personnel_administration/seniormanagementvacancies/CV_Encadext/index.cfm

De instrukser, der gives med hensyn til de forskellige trin i proceduren, skal følges.

Det påhviler ansøgerne selv at sørge for, at onlineregistreringen finder sted inden for den fastsatte frist (2). Det anbefales, at man ikke venter for længe med at ansøge, eftersom stor trafik på internettet eller eventuelle problemer med internetforbindelsen kan føre til, at onlineregistreringen afbrydes, før den er afsluttet, så hele processen skal starte forfra igen. Når fristen for registrering er overskredet, er det ikke længere muligt at lade sig registrere. Efterfølgende registrering via e-mail accepteres ikke.

Når onlineregistreringen er fuldendt, modtager ansøgeren på skærmen et registreringsnummer, som skal gemmes, da det skal bruges senere i forbindelse med ansøgningen. Når nummeret er modtaget, er registreringsprocessen gennemført, og det tjener som en bekræftelse på, at de angivne oplysninger er blevet registreret.

Hvis der ikke modtages et nummer, er tilmeldelsen ikke blevet registreret!

Der gøres opmærksom på, at man skal have en e-mail-adresse. Denne benyttes til at identificere registreringen og til at informere om resultatet af proceduren. Enhver ændring af e-mail-adresse skal meddeles Kommissionen.

Sammen med ansøgningen indsendes et curriculum vitæ i Word- eller pdf-format, og desuden skal ansøgerne online sende en begrundelse for deres ansøgning (maksimalt 8 000 tegn). Såvel cv som begrundelse skal affattes på enten engelsk, fransk eller tysk.

Det bemærkes, at det ikke er muligt at følge ansøgningens videre forløb online. Ansøgerne kontaktes direkte af det generaldirektorat, der fortager ansættelsen, vedrørende ansøgningens status.

Ansøgere med et handicap, der forhindrer dem i at ansøge online, kan indsende deres ansøgning (med cv og begrundelse) på papir med anbefalet post
   (3)
  , poststemplet senest den dag, hvor ansøgningsfristen udløber. Enhver senere korrespondance mellem Kommissionen og ansøgeren vil da ske med post. I så fald skal der sammen med ansøgningen fremsendes en af en anerkendt institution udstedt attest for handicappet. Desuden bør ansøgeren på et særskilt ark anføre, hvilke særlige forholdsregler, han/hun mener, der bør træffes for at lette hans/hendes deltagelse i udvælgelsen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: ADMIN-MANAGEMENT-ONLINE@ec.europa.eu.

Ansøgningsfrist

Ansøgningsfristen er den 20. juni 2008. Der lukkes for onlineansøgning kl. 12.00 (middag), Bruxelles-tid.

---

(1)  Ansøgerne skal som minimum anføre følgende i deres cv'er vedrørende de 5 år, hvor erhvervserfaringen som seniormanager er opnået: 1) lederstillingens titel og rolle, 2) antallet af underordnede, 3) budgetstørrelse og 4) antallet af overordnede og underordnede niveauer samt antallet af ligestillede.

(2)  Senest den 20.6.2008 kl. 12.00 (middag), Bruxelles-tid.

(3)  Europa-Kommissionen, Generaldirektoratet for Personale og Administration, Kontoret for organisationsplan og personale i ledende stillinger, KOM/2008/10071, MO34 5/105, B-1049 Bruxelles.

---